ΓΡΑΠΤΗ ΕΡΩΤΗΣΗ E-1772/01

υποβολή: Mogens Camre (UEN) προς την Επιτροπή

(15 Ιουνίου 2001)

Θέμα: Συνθήκες εργασιακού περιβάλλοντος

Σε ορισμένες χώρες της ΕΕ έχει πραγματοποιηθεί τα τελευταία χρόνια μία σημαντική βελτίωση της ασφάλειας στο εργασιακό περιβάλλον βάσει των απαιτήσεων που θέτει ο νομοθέτης. Σε άλλες χώρες της ΕΕ ωστόσο, οι απαιτήσεις είναι είτε εξαιρετικά χαμηλές, είτε παρατηρείται μία γενικευμένη αδιαφορία για την τήρησή τους.

Εδώ στις Βρυξέλλες, το διοικητικό κέντρο της ΕΕ, γινόμαστε καθημερινά μάρτυρες καταστάσεων στους εργασιακούς χώρους οι οποίες δεν θα έπρεπε να συναντώνται πουθενά στην Ευρώπη στην εποχή μας. Οι σκαλωσιές πουπάρχουν σε εργοτάξια σε όλη τη πόλη παραβιάζουν εξόφθαλμα τις διατάξεις ασφάλειας που ισχύουν στην Βόρεια Ευρώπη, και αρκεί να ρίξει κανείς μια ματιά από τα παράθυρα των κτιρίων του Ευρωπαϊκού Κοινοβουλίου για να δει τις οικοδομικές εργασίες που πραγματοποιούνται στο νέο σιδηροδρομικό σταθμό να γίνονται με πλήρη αδιαφορία για τα συνηθισμένα μέτρα ασφαλείας. Οι εργάτες αποκολλούν κεραμίδια με το ειδικό εργαλείο χωρίς κανένα μέτρο προστασίας για τα μάτια, τα αυτιά και την αναπνοή, μετακινούνται με τα τέσσερα πάνω στην κεκλιμένη, ολισθηρή γυάλινη οροφή χωρίς να είναι δεμένοι για ασφάλεια, κλπ.

Προφανώς είναι τόσο σημαντικά τα κέρδη που προκύπτουν από την περικοπή των δαπανών που καταρχάς απαιτούνται για την διασφάλισηψηλής ασφάλειας στον εργασιακό χώρο, ώστε να αποκτούν ξεκάθαρο πλεονέκτημα έναντι των ανταγωνιστών τους εκείνες οι επιχειρήσεις που αφήνουν το προσωπικό τους να εργάζεταιπό παρόμοιες συνθήκες. Δεδομένου τούτου, δεν πρέπει να προκαλεί έκπληξη το γεγονός ότι παρά τις διατάξεις της ΕΕ περί εργοληπτικών διαγωνισμών, βλέπει κανείς σχεδόν αποκλειστικά βελγικές εταιρίες να εκτελούν οικοδομικές εργασίες στις Βρυξέλλες.

Παρακαλείται συνεπώς η Επιτροπή να αναφέρει από ποιες χώρες προέρχονται οι εταιρίες που πραγματοποίησαν κατασκευαστικές εργασίες για λογαριασμό της ΕΕ, συμπεριλαμβανομένων των κτιρίων του Ευρωπαϊκού Κοινοβουλίου και του κτιρίου Justus Lipsius του Συμβουλίου Υπουργών.

Οι μη-ικανοποιητικές συνθήκες στον εργασιακό χώρο προκαλούν σημαντικά προβλήματαγείας, τα οποία δεν καλύπτουν οι εργοδότες, που πλεονεκτούν έτσι έναντι των ανταγωνιστών τους με το να αδιαφορούν προκλητικά για την ασφάλεια στον εργασιακό χώρο. Κατ' αυτόν τον τρόπο οι διαφορές όσον αφορά στα απαιτούμενα μέτρα ασφαλείας συνιστούν σημαντική στρέβλωση του ανταγωνισμού.

Είναι απαράδεκτο η ΕΕ, η οποία δηλώνει ότι καταβάλλει προσπάθειες για καλύτερο εργασιακό περιβάλλον, να μην φροντίζει για την βελτίωση της ασφάλειας στον χώρο εργασίας σε εκείνες τις χώρες που δεν τηρούν τα ίδιαψηλά πρότυπα πουπάρχουν σε άλλες χώρες της ΕΕ.

Ποιά μέτρα πρόκειται να λάβει η Επιτροπή για να εξασφαλίσει ίδιες συνθήκες εργασίας σε όλους τους εργαζόμενους στην ΕΕ·

Απάντηση της κυρίας Διαμαντοπούλου εξ ονόματος της Επιτροπής

(3 Σεπτεμβρίου 2001)

Όσον αφορά τις μεγάλες κατασκευαστικές εργασίες ή τις εξωτερικές ανακαινίσεις, η Επιτροπή δεν προσλαμβάνει εργολάβους ήπεργολάβους απευθείας, αλλά αναθέτει στον ανάδοχο ή στον ιδιοκτήτη του κτιρίου να οργανώσει τις εργασίες. Στην περίπτωση του κτιρίου Berlaymont ηπεύθυνη για την πρόσληψη εργολάβων εταιρεία είναι η Berlaymont 2000, και για το κτίριο Charlemagne, βασικό επίσης κτίριο της Επιτροπής, η Cofinimmo. Επομένως το αξιότιμο μέλος του Κοινοβουλίου είναι καλύτερα να απευθύνει το ερώτημά του στις εταιρείες αυτές.

Όσον αφορά τα κτίρια του Κοινοβουλίου και του Συμβουλίου, η Επιτροπή είναι της γνώμης ότι το ερώτημα πρέπει να τεθεί στα όργανα αυτά.

Με σκοπό τη βελτίωση των συνθηκώνγείας και ασφάλειας των εργαζομένων της Κοινότητας και τον περιορισμό των εργατικών ατυχημάτων και των επαγγελματικών ασθενειών, από το 1989 έχει εγκριθεί ένα αρκετά μεγάλο σώμα νομοθετικών κειμένων από την Κοινότητα κατόπιν προτάσεων της Επιτροπής. Πρόκειται για οδηγίες που εγκρίθηκαν με βάση το άρθρο 137 της συνθήκης ΕΚ (πρώην άρθρο 118A) που ορίζουν τις ελάχιστες προδιαγραφές σχετικά με την προστασία τηςγείας και της ασφάλειας των εργαζομένων κατά την

εργασία. Σύμφωνα με το άρθρο 137 παράγραφος 5 οι διατάξεις που θεσπίζονται δυνάμει του άρθρου αυτού δεν εμποδίζουν την εκ μέρους των κρατών μελών διατήρηση ή θέσπιση αυστηρότερων προστατευτικών μέτρων τα οποία συμβιβάζονται με την συνθήκη ΕΚ. Η Επιτροπή εφιστά ιδίως την προσοχή του αξιότιμου μέλους του Κοινοβουλίου στην οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και τηςγείας των εργαζομένων κατά την εργασία(1), και ιδίως στην 13η αιτιολογική της σκέψη η οποία αναφέρει ότι η βελτίωση της ασφάλειας, τηςγιεινής και τηςγείας των εργαζομένων κατά την εργασία αντιπροσωπεύει ένα στόχο ο οποίος δεν μπορεί να εξαρτάται από καθαρά οικονομικές εκτιμήσεις.

Οι οδηγίες αυτές πρέπει να μεταφερθούν από τα κράτη μέλη με τη νομική σειρά τους και εναπόκειται σε αυτά να προωθήσουν και να εξασφαλίσουν τη σωστή και αποτελεσματική εφαρμογή των εθνικών διατάξεων με τις οποίες μεταφέρονται οι κοινοτικές οδηγίες. Επομένως, ο έλεγχος και η εποπτεία των χώρων εργασίας και ιδίως των εργοταξίων, εμπίπτουν στην αρμοδιότητα των εθνικών αρχών.

Τα τελευταία διαθέσιμα στατιστικά στοιχεία, του έτους 1998, σχετικά με τα εργατικά ατυχήματα(2) δείχνουν ότιπάρχει βελτίωση σε ευρωπαϊκό επίπεδο τόσο όσον αφορά το ποσοστό επίπτωσης των εργατικών ατυχημάτων με διακοπή εργασίας άνω των τριών ημερών (4 089 ατυχήματα ανά 100 000 εργαζομένους το 1998 σε σύγκριση με 4 229 το 1996 και 4 539 το 1994) και όσον αφορά το ποσοστό επίπτωσης των θανατηφόρων εργατικών ατυχημάτων (3,5 θανατηφόρα ατυχήματα ανά 100 000 εργαζομένους το 1998 σε σύγκριση με 3,6 το 1996 ή 3,9 το 1994.

Αυτοί οι στατιστικοί δείκτες δείχνουν ότι η εφαρμογή σε ευρωπαϊκό επίπεδο της κοινοτικής νομοθεσίας όσον αφορά την προστασία τηςγείας και της ασφάλειας των εργαζομένων κατά την εργασία είχε θετικό αντίκτυπο στη βελτίωση των συνθηκών εργασίας μειώνοντας το ποσοστό επίπτωσης των ατυχημάτων. Συνεπώς η νομοθεσία αυτή, όταν εφαρμοστεί σωστά, βελτιώνει τηνγεία και την ασφάλεια των εργαζομένων στην εργασία.

Από την πλευρά της, η Επιτροπή προγραμματίζει, σε συνδυασμό με τις τρέχουσες εργασίες αξιολόγησης, να προτείνει στην μελλοντική στρατηγική της σχετικά με την προστασία τηςγείας και της ασφάλειας των εργαζομένων στην εργασία, ενέργειες για την ευαισθητοποίηση των διαφόρων παραγόντων ώστε να γίνουν αποτελεσματικότερα τα μέτρα που έχουν ληφθεί έως τώρα για το θέμα αυτό.

(1) ΕΕ L 183 της 29.6.1989.

(2) SEAT — Statistiques europennes des accidents du travail.